**Ministru kabineta noteikumu „Grozījumi Ministru kabineta 2016. gada 12. jūlija noteikumos Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz pasākumus COVID-19 izraisītās krīzes seku mazināšanai: garāku termiņu atbalsta sniegšanai priekšlaicīgas mācību pārtraukšanas riska izglītojamiem; paplašina atbalsta mērķa grupu; finansējuma pārdali citu nozīmīgu pasākumu un projekta turpināšanai. Noteikumu projektā ietvertas jaunas darbības (sadarbības partneriem un to atbalsta personālam), paredzēta līdzšinējās metodes saglabāšana ēdināšanas izmaksu atlīdzināšanā. Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu „Grozījumi Ministru kabineta 2016. gada 12. jūlija noteikumos Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” projekts (turpmāk – noteikumu projekts) ir sagatavots saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu.  Noteikumu projekts sagatavots pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Mērķa grupas paplašināšana.**  Ministru kabineta 2016. gada 12. jūlija noteikumu Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” (turpmāk – MK noteikumi Nr. 460) 3. punkts paredz, ka specifiskā atbalsta mērķa grupa ir vispārējās izglītības iestāžu izglītojamie no 5. līdz 12. klasei, kā arī to profesionālās izglītības iestāžu un vispārējās izglītības iestāžu izglītojamie no 1. līdz 4. kursam, kuras īsteno profesionālās izglītības programmas. Mērķa grupā neietilpst profesionālās pilnveides un profesionālās tālākizglītības programmu izglītojamie.  COVID-19 infekcijas izplatības izraisītās krīzes seku mazināšanai noteikumu projekts paredz paplašināt 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4. SAM) grupu, nodrošinot atbalstu arī vispārējās izglītības iestāžu 1.–4. klašu izglītojamiem, kas līdz šim tika nodrošināts darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” (turpmāk – 8.3.2. SAM) 8.3.2.2. pasākuma „Atbalsts izglītojamo individuālo kompetenču attīstībai” (turpmāk – 8.3.2. SAM pasākums) ietvaros.  8.3.4. SAM projekta „Atbalsts priekšlaicīgas mācību pārtraukšanas samazināšanai” (turpmāk – 8.3.4. SAM projekts) ietvaros izglītojamiem tiek sniegts komplekss atbalsts (individuālas konsultācijas mācību priekšmetos, psihologa, sociālā pedagoga u. c. speciālistu atbalsts, kā arī ekonomiskais atbalsts), kas ir būtisks gan attālināto mācību laikā, gan atsākot klātienes mācības. Lai mazinātu priekšlaicīgas mācību pārtraukšanas risku, ir būtiski nodrošināt 8.3.4. SAM atbalsta pieejamību visiem izglītojamiem, ņemot vērā, ka attālinātās mācības tiek īstenotas visiem izglītojamiem un sekmīgai mācību satura apguvei ir nepieciešamas pašvadītas mācīšanās prasmes, ko izglītības pētniecībā izprot ne tikai kā spēju patstāvīgi organizēties mācībām, bet arī kā spēju saprast uzdevumus, kas izglītojamiem 1.–4. klasē vēl nav attīstīta un nostiprināta. Arī izglītojamos 1.–4. klasē ietekmē COVID-19 pandēmijas laikā īstenoto attālināto mācību negatīvie riski, piemēram, mācību satura apguvē, kā arī ietekme vērojama viņu psihoemocionālajā situācijā.  Vienlaikus ar izmaiņām, ko nosaka valdības pieņemtie lēmumi COVID-19 infekcijas izplatības mazināšanai[[1]](#footnote-1) (kas skar arī izglītības nozari), norit plānotās pārmaiņas vispārējā izglītībā, kad ir uzsākta pilnveidotā mācību satura ieviešana (*Skola2030*) – no 2019./2020. mācību gada pirmsskolā un pakāpeniska ieviešana pamatizglītībā un vidējā vispārējā izglītībā: no 2020./2021. mācību gada – 1., 4., 7., 10. klasē; no 2021./2022. mācību gada – 2., 5., 8., 11. klasē; no 2022./2023. mācību gada – 3., 6., 9., 12. klasē. Pilnveidotā satura izstrāde tika balstīta uz tādiem pamatprincipiem kā satura pēctecība, sistemātiskums un integritāte. Ņemot vērā, ka mācību apguve notiek pēctecīgi, t. i., mācību priekšmetu iespējams mācīties augstākā līmenī tikai tad, ja tas ir apgūts optimālā līmenī, šobrīd pedagogi identificē problēmas ar dažādu mācību tēmu apguvi. Cik plašas tās būs, varēs novērtēt, atsākot izglītības procesu klātienē. Ar noteikumu projektu paredzot 8.3.4. SAM mērķa grupas paplašinājumu, atbalstu varēs saņemt izglītojamie, kam atbalsta pasākumi ir nepieciešami, lai preventīvi novērstu priekšlaicīgas mācību pārtraukšanas risku.  Veiksmīga mācību satura apguve attālināti ir atkarīga no izglītības iestādes un pedagogu izstrādātās attālināto mācību stratēģijas, taču jau šobrīd, vērtējot arī 2019./2020. mācību gada 2. semestra ietekmi (īpaši pamata un vidējās izglītības posmā), identificējamas vairākas problēmas, kurām būs nepieciešams sistēmisks atbalsta risinājums ilgtermiņā.  Proti, ir secināts, ka attālināto mācību ietvaros daudzi izglītojamie apgūst samazinātu mācību saturu, kas nozīmē, ka viņu spēja atgriezties pilnvērtīgā mācību satura apguvē pēc ārkārtas situācijas atcelšanas un ierobežojumu mazināšanas, būs tieši atkarīga no izglītības iestādes spējas piedāvāt atbilstošus atbalsta mehānismus un risināt katra izglītojamā individuālo situāciju. Ar īpašiem izaicinājumiem nāksies saskarties lielākajai daļai to izglītojamo, kuri mainīs izglītības iestādes vai izglītības pakāpes (it īpaši sākumskola–pamatskola), jo mācību satura apguvē ierobežoto apgūstamo mācību saturu nosaka katra izglītības iestāde individuāli. Zemi sasniegumi mācībās pamatskolā var mazināt motivāciju turpināt izglītību pēc obligātās izglītības iegūšanas (vispārējās vidējās izglītības piedāvāto padziļināto kursu komplektu apguvi vai profesionālo izglītību) un priekšlaicīgas mācību pārtraukšanas risku nesekmības dēļ.  Attālināto mācību procesam ir arī konstatēta negatīva ietekme uz daudzu izglītojamo psihoemocionālo labsajūtu un motivāciju mācīties, prognozējot, ka turpmāk klātienē izglītojamie saskarsies ar mācīšanās grūtībām, demotivāciju un grūtībām piemēroties apstākļiem, kas var radīt mācību snieguma kritumu un potenciālus priekšlaicīgas mācību pārtraukšanas riskus. Lai preventīvi mazinātu stresu un mācīšanās diskomfortu, kā arī lai priekšlaicīgas mācību pārtraukšanas risku mazināšana būtu vēl efektīvāka, nepieciešams paplašināt izglītības iestādes atbalsta iespējas izglītojamiem jau no 1. klases. 8.3.4. SAM projekts paredz individuālu atbalstu katram izglītojamam, kam ir konstatēts priekšlaicīgas mācību pārtraukšanas risks – tiek izveidots individuāls atbalsta plāns, kas tiek sagatavots, konsultējoties ar visiem mācību procesā iesaistītajiem pedagogiem un atbalsta personālu, apzinot visus riskus, kam izglītojamais ir pakļauts, bet par kura sagatavošanu un izpildi ir atbildīgs viens skolotājs. Tas ļauj atbalstu sniegt precīzi un mērķēti.  Noteikumu projekts 8.3.4. SAM ietvaros paredz individuālu atbalstu izglītojamiem jau no 1. klases, savukārt atbalstu grupās izglītojamiem arī turpmāk paredzēts īstenot 8.3.2. SAM pasākuma ietvaros.  Līdz 8.3.4. SAM projekta noslēgumam (ņemot vērā noteikumu projektā paredzēto 8.3.4. SAM projekta īstenošanas termiņa pagarināšanu par 12 mēnešiem, t. i., paredzot, ka 8.3.4. SAM projekts tiek īstenots līdz 2023. gada 31. decembrim – sk. turpmāk) ir nepieciešami indikatīvi 450 000 *euro* atbalsta sniegšanai. Šie līdzekļi 8.3.4. SAM projektam būs pieejami, pārplānojot atbalstāmajām darbībām plānotos līdzekļus 8.3.4. SAM projekta ietvaros.  Noteikumu projekts skar visus 8.3.4. SAM projekta dalībniekus.  **II Finansējuma pārdale.**  Noteikumu projekts paredz finansējuma pārdali no 8.3.4. SAM līdzekļiem 900 000 *euro* apmērā (tai skaitā Eiropas Sociālā fonda finansējums – 765 000 *euro* un valsts budžeta līdzfinansējums – 135 000 *euro*) darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” (turpmāk – 8.3.3. SAM) projekta „PROTI un DARI!” (turpmāk – 8.3.3. SAM projekts) īstenošanai 2021. gadā.  8.3.3. SAM projekta īstenošana pašlaik ir plānota līdz 2021. gada 31. decembrim. Atbilstoši 8.3.3. SAM projekta īstenošanai 2021. gadā pieejamā finansējuma apjomam, 2021. gadā atbalstu varēs sniegt mazākam skaitam jauniešu nekā 2020. gadā, indikatīvi plānota atbalsta sniegšana indikatīvi 395 NEET jauniešiem.[[2]](#footnote-2) COVID-19 krīzes apstākļos, kā arī tās seku mazināšanai atbalsts NEET jauniešiem kā sociāli maz aizsargātai sabiedrības daļai ir būtisks. Lai nodrošinātu pilnvērtīgu atbalstu NEET jauniešiem arī 2021. gadā un 2022. gadā, nepieciešams 8.3.3. SAM projektam rast papildu finansējumu, t. sk. piesaistot REACT-EU finansējumu. Noteikumu projektā paredzētais finansējuma samazinājums 8.3.4. SAM projektam 900 000 *euro* apmērā radīs nepieciešamību pārdalīt finansējumu 8.3.4. SAM projekta ietvaros, bet neietekmēs 8.3.4. SAM projektā plānoto uzraudzības rādītāju sasniegšanu. COVID-19 pandēmijas laikā 8.3.4. SAM projektam ir izveidojies finanšu līdzekļu uzkrājums, jo pilnā mērā netika izmantots ekonomiskais atbalsts (transporta, naktsmītņu un ēdināšanai plānotie līdzekļi) izglītojamiem. Tāpat ir izveidojies pārpalikums budžeta pozīcijas kodā *3.1.2.2. Individuālā PMP Riska mazināšanas plāna izstrāde un atbalsta pasākumu īstenošana PMP riska mazināšanai (Pakalpojuma līgumi)*, kas ļaus pilnībā īstenot pašvaldībām plānoto jauno darbību (sk. turpmāk – 23.2. apakšpunkta papildinājums ar 23.2.5. apakšpunktu), kā arī īstenot citas papildus plānotās atbalstāmās darbības un nodrošināt atbalstu, ņemot vērā 8.3.4. SAM mērķa grupas paplašināšanu.  **III Atbalstāmās darbības.**  MK noteikumu Nr. 460 23. punkts nosaka specifiskā atbalsta ietvaros atbalstāmās darbības, tostarp 23.2. apakšpunktā ietverto atbalstu priekšlaicīgas mācību pārtraukšanas prevencijas sistēmas izveidei, tostarp 23.2.3. apakšpunktā noteikto atbalstu atbalstošas mācību vides izveidei priekšlaicīgas mācību pārtraukšanas riska mazināšanai.  Noteikumu projekts paredz:  1. Papildus MK noteikumu Nr. 460 23.2.3.2. apakšpunktā noteiktajām supervīzijām pedagogiem, tās nodrošināt arī atbalsta personālam.  8.3.4. SAM projekts veic darbības projekta ilgtspējas nodrošināšanai, tostarp visa projekta īstenošanas laikā izglītības iestādēs tiek nodrošinātas supervīzijas – konsultatīvs atbalsts, kas palīdz pilnveidot pedagogu profesionālo kompetenci priekšlaicīgas mācību pārtraukšanas risku identificēšanā; veicina izpratni par priekšlaicīgas mācību pārtraukšanas riska izglītojamo sociāli emocionālajām vajadzībām; paaugstina pedagogu pašefektivitāti, lai veicinātu izglītojamo apmierinātību un labizjūtu izglītības iestādēs; atbalsta pedagogus apzināties savus resursus izdegšanas sindroma novēršanai, strādājot ar priekšlaicīgas mācību pārtraukšanas riska izglītojamiem. Supervīzijas nodrošina sertificēti supervizori izglītības iestādēm, kuras ir iesaistījušās 8.3.4. SAM projektā. Katrā izglītības iestādē ir plānots nodrošināt ne mazāk par divām supervīzijām. Supervīzijas ilgums ir 3 stundas (180 minūtes). 8.3.4. SAM projektā līdz 2020. gada pēdējam ceturksnim supervīzijās ir piedalījušās 454 izglītības iestāžu pedagogu grupas. Tā kā darbā ar priekšlaicīgas mācību pārtraukšanas riska izglītojamiem ir iesaistīti ne tikai pedagogi, bet arī atbalsta personāls, kvalificēta un koordinēta atbalsta uzlabošanai ir būtiski nodrošināt arī atbalsta personāla dalību supervīzijās.  2. MK noteikumu Nr. 460 23.2. apakšpunktu papildināt ar jaunu atbalstāmo darbību (23.2.5. apakšpunkts), kas nosaka atbalstu pašvaldībām (iekļaujot to teritorijā esošās profesionālās izglītības iestādes) prevencijas sistēmas attīstības un priekšlaicīgas mācību pārtraukšanas novēršanas sistēmas apraksta izstrādē. 8.3.4. SAM projekta laikā MK noteikumu Nr. 460 23.2.5. apakšpunktā noteikto atbalstāmo darbību plānots īstenot 40 pašvaldībās (ņemot vērā, ka Rīgai un Liepājai prevencijas sistēmas darbam ar priekšlaicīgas mācību pārtraukšanas riska izglītojamiem ir izstrādātas). MK noteikumu Nr. 460 23.2.5. apakšpunktā noteiktajai atbalstāmajai darbībai plānotais kopējais finansējums ir 500 000 *euro*. MK noteikumu Nr. 460 23.2.5. apakšpunktā paredzētās atbalstāmās darbības īstenošanai ir plānots veikt iepirkumu. Prasības nodrošināt konsultantu darba braucienu izmaksas, kā arī semināru un pieredzes apmaiņas pasākumu izmaksas MK noteikumu Nr. 460 23.2.5. apakšpunktā noteiktās atbalstāmās darbības īstenošanai ir paredzēts iekļaut plānotajā iepirkumā.  Pašlaik 8.3.4. SAM projektā tiek īstenotas „Darbnīcas pašvaldībām”, kas ir 4 stundu mācības pašvaldību darbiniekiem, kuri ir iesaistīti darbā ar priekšlaicīgas mācību pārtraukšanas riska jauniešiem, kā arī ar iesaistīto citu institūciju darbiniekiem (piemēram, ar bāriņtiesu, policiju).  Aktivitātes īstenošanas laikā ir konstatētas vairākas problēmas, kas būtiski ietekmē prevencijas darbu ar priekšlaicīgas mācību pārtraukšanas riska jauniešiem:  1) nav vienota stratēģiska dokumenta, kas noteiktu institūciju atbildības jomas un sadarbības iespējas;  2) darbinieki nav izglītoti sniegt atbalstu priekšlaicīgas mācību pārtraukšanas riskam pakļautajiem jauniešiem;  3) nav vienotas saziņas sistēmas starp iesaistītajām institūcijām;  4) netiek koordinēts atbalsta personāla darbs.  Lai sniegtu atbalstu pašvaldībām pēc Administratīvi teritoriālās reformas ieviešanas, 8.3.4. SAM projekts paredz priekšlaicīgas mācību pārtraukšanas prevencijas sistēmas pilnveidi sadarbības partneriem – pašvaldībām (iekļaujot to teritorijā esošās profesionālās izglītības iestādes) prevencijas sistēmas attīstības un priekšlaicīgas mācību pārtraukšanas novēršanas sistēmas apraksta izstrādē. Plānotais atbalsts ietver:  1) koncepcijas vadlīniju izstrādi (struktūra, metodiskie norādījumi, mācību materiāli pašvaldību speciālistu izglītošanai);  2) mācības iesaistītajiem speciālistiem (katra iesaistītā pašvaldība izveido komandu, kas izstrādās prevencijas sistēmu konkrētā pašvaldībā; mācības pašvaldību komandām plānotas tiešsaistē, izmantojot iepriekš elektroniski izsūtītus mācību materiālus);  3) ekspertu konsultatīvo atbalstu (eksperti nodrošina atbalstu pašvaldību komandām prevencijas sistēmas dokumenta izstrādē, konsultējot komandas gan klātienē, gan attālināti);  4) pieredzes apmaiņas pasākumus, kas notiks paralēli prevencijas sistēmas izstrādei pašvaldībās (koncepcijas izstrādes laikā plānoti semināri un konferences pašvaldību komandām, kuru laikā dalībnieki dalīsies pieredzē gan par dokumenta izstrādes gaitu, gan pieredzē, kā pašvaldībā tiek organizēts darbs priekšlaicīgas mācību pārtraukšanas riska mazināšanā).  Ilgtspējas nodrošināšanai 8.3.4. SAM projekts plāno divas atbalstāmās darbības – interaktīvā rīka izveidi un priekšlaicīgas mācību pārtraukšanas prevencijas sistēmas izveidi sadarbības partneriem. Abu atbalstāmo darbību mērķis ir nodrošināt pašvaldības un izglītības iestādes ar elektronisku rīku priekšlaicīgas mācību pārtraukšanas risku identificēšanai un vadīšanai, kā arī pašvaldības izstrādātu sistēmu risku apzināšanai un novēršanai. Lai nodrošinātu, ka plānotās investīcijas ir lietderīgas arī pēc 8.3.4. SAM projekta īstenošanas, paredzēts, ka pašvaldību un izglītības iestāžu darbu ar priekšlaicīgas mācību pārtraukšanas riskam pakļautajiem izglītojamiem pārraudzīs Izglītības kvalitātes valsts dienests, iekļaujot atbilstošus kritērijus izglītības iestādes vērtēšanas metodikā.  Noteikumu projekts, paredzot papildināt MK noteikumu Nr. 460 23.2.3.2. apakšpunktu, kā arī rosinot MK noteikumus Nr. 460 papildināt ar jaunu – 23.2.5. apakšpunktu, ietekmēs galvenokārt 8.3.4. SAM projekta vadības un īstenošanas personālu, bet netieši – arī izglītojamos, nodrošinot labāk plānota un organizēta atbalsta saņemšanu, kā arī sekmēs 8.3.4. SAM projekta rezultātu ilgtspēju.  Noteikumu projekts radīs nepieciešamību pārdalīt finansējumu 8.3.4. SAM projekta ietvaros.  **IV Atbalsta sniegšanas termiņa pagarināšana.**  MK noteikumu Nr. 460 esošajā redakcijā paredzēts, ka 8.3.4. SAM projektu īsteno līdz 2022. gada 31. decembrim.  Lai mazinātu COVID-19 infekcijas izplatības izraisītās krīzes sekas un lai priekšlaicīgas mācību pārtraukšanas riska izglītojamie turpinātu saņemt nepieciešamo atbalstu, noteikumu projekts paredz 8.3.4. SAM projekta pagarinājumu par 12 mēnešiem, t. i., līdz 2023. gada 31. decembrim. 8.3.4. SAM projekta īstenošanas termiņa pagarināšana tiek veikta saskaņā ar Ministru kabineta 2014. gada 16. decembra noteikumu Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” 51.4 punktu.  Noteikumu projekts ietekmē visus 8.3.4. SAM dalībniekus un radīs nepieciešamību pārdalīt finansējumu 8.3.4. SAM projekta ietvaros.  **V Iepirkumu veikšana.**  Saskaņā ar MK noteikumu Nr. 460 38. punktu visiem ārējiem pakalpojumiem, ko iegādājas projekta iesniedzējs vai tā sadarbības partneri, piemērojamas Publisko iepirkumu likumā noteiktās procedūras.  Noteikumu projekts paredz precizēt MK noteikumu Nr. 460 38. punktu, nosakot, ka projekta iesniedzējs vai tā sadarbības partneri veic visu ārējo pakalpojumu iegādi publisko iepirkumu regulējošos normatīvajos aktos noteiktajā kārtībā, nodrošinot pārredzamu, nediskriminējošu, beznosacījumu un konkurenci nodrošinošu procedūru.  Noteikumu projekts paredz precizēt MK noteikumu Nr. 460 38. punkta redakciju, ņemot vērā, ka ekonomiskās priekšrocības piešķiršanu preču piegādātāju un pakalpojumu sniedzēju līmenī ir iespējams izslēgt vien tad, ja tiek organizēta konkurenci nodrošinoša, pārredzama, nediskriminējoša un beznosacījumu konkursa procedūra, kas atbilst publiskā iepirkuma principiem (saskaņā ar Eiropas Komisijas Paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu ((2016/C 262/01) 89.–96. punkts).  Noteikumu projekts ietekmē projekta iesniedzēju un tā sadarbības partnerus. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts šo jomu neskar. |
| 4. | Cita informācija | Nepieciešami grozījumi vienošanās par 8.3.4. SAM projekta Nr. 8.3.4.0/16/I/001 „Atbalsts priekšlaicīgas mācību pārtraukšanas samazināšanai” īstenošanu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē:  atbildīgo iestādi – Izglītības un zinātnes ministriju;  vadošo iestādi – Finanšu ministriju;  sadarbības iestādi – Centrālo finanšu un līgumu aģentūru;  finansējuma saņēmēju – Izglītības kvalitātes valsts dienestu – un tā sadarbības partnerus (pašvaldības, t. sk. to izglītības iestādes, un valsts un valsts augstskolu dibinātās profesionālās izglītības iestādes, valsts vispārējās izglītības iestādes) un to izglītojamos, kas atbilst 8.3.4. SAM mērķa grupai;  8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma „Atbalsts izglītojamo individuālo kompetenču attīstībai” projekta īstenotāju – Valsts izglītības satura centru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. Finansējuma saņēmējam un sadarbības iestādei būs nepieciešams iesniegt un pārbaudīt izdevumus attiecinošo dokumentāciju. |
| 3. | Administratīvo izmaksu monetārs novērtējums | Noteikumu projektam nav ietekmes uz administratīvajām izmaksām. |
| 4. | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | -765 000 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | -765 000 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | -900 000 | 0 | 0 | 0 | 0 | 0 |
| 2.1. valsts pamatbudžets | 0 | -900 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | +135 000 | 0 | 0 | 0 | 0 | 0 |
| 3.1. valsts pamatbudžets | 0 | +135 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/a | 0 | 0 | 0 | 0 | 0 | 0 |
| 5. Precizēta finansiālā ietekme | N/a | +135 000 | N/a | 0 | N/a | 0 | 0 |
| 5.1. valsts pamatbudžets | +135 000 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Indikatīvais finansējuma sadalījums pa gadiem:** 2021. gadā kopējais finansējuma samazinājums ir 900 000 *euro*, tai skaitā Eiropas Sociālā fonda finansējums – 765 000 *euro* un valsts budžeta līdzfinansējums – 135 000 *euro*.  Kopējais 8.3.4.  SAM finansējums pēc 2021. gadā plānotā samazinājuma ir 36 150 528 *euro*, tai skaitā Eiropas Sociālā fonda finansējums – 30 727 948 *euro* un valsts budžeta līdzfinansējums – 5 422 580 *euro*. 8.3.4. SAM finansēšanas plāns pa gadiem (2017.–2023. gads), ņemot vērā 2021. gadā plānoto finansējuma samazinājumu:   |  |  |  |  |  | | --- | --- | --- | --- | --- | | **Finansējuma avots** | **Gads** (izpilde) | | | | | **2017** | **2018** | **2019** | **2020** | | Eiropas Sociālā fonda finansējums | 1 351 376,46 | 2 692 817,17 | 7 204 800,33 | 6 244 633,04 | | Valsts budžeta finansējums | 238 478,20 | 475 203,03 | 1 271 435,35 | 1 101 994,07 | | Publiskās attiecināmās izmaksas | 1 589 854,66 | 3 168 020,20 | 8 476 235,68 | 7 346 627,11 | | Kopējās attiecināmās izmaksas | 1 589 854,66 | 3 168 020,20 | 8 476 235,68 | 7 346 627,11 |  |  |  |  |  |  | | --- | --- | --- | --- | --- | | **Finansējuma avots** | **Gads** | | | **Kopā**  **2017.-2023. gadā** | | **2021**  (piešķirts) | **2022**  (plāns) | **2023**  (plāns) | | Eiropas Sociālā fonda finansējums | 5 519 917,85 | 4 462 500,00 | 3 251 903,95 | 30 727 948,80 | | Valsts budžeta finansējums | 974 103,15 | 787 500,00 | 573 865,40 | 5 422 579,20 | | Publiskās attiecināmās izmaksas | 6 494 021,00 | 5 250 000,00 | 3 825 769,35 | 36 150 528,00 | | Kopējās attiecināmās izmaksas | 6 494 021,00 | 5 250 000,00 | 3 825 769,35 | **36 150 528,00** | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Finansējuma sadalījums pa gadiem norādīts indikatīvi.Finansējumu 900 000 *euro* apmērā (tai skaitā Eiropas Sociālā fonda finansējums – 765 000 *euro* un valsts budžeta līdzfinansējums – 135 000 *euro*) paredzēts pārdalīt 8.3.3. SAM īstenošanai. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Nepieciešami grozījumi:  Ministru kabineta 2015. gada 7. jūlija noteikumos Nr. 385 „Darbības programmas „Izaugsme un nodarbinātība” 8.3.3. specifiskā atbalsta mērķa „Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā” īstenošanas noteikumi”;  Ministru kabineta 2016. gada 30. augusta noteikumos Nr. 589 „Darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma „Atbalsts izglītojamo individuālo kompetenču attīstībai” īstenošanas noteikumi”. |
| 2. | Atbildīgā institūcija | IZM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tiks nodrošināta, ievietojot informāciju par noteikumu projektu ministrijas tīmekļvietnē [www.izm.gov.lv](http://www.izm.gov.lv) (sadaļā Aktualitātes → Sabiedrības līdzdalība → Sabiedriskajai apspriešanai nodotie normatīvo aktu projekti → Sabiedrības līdzdalība → Sabiedriskajai apspriešanai nodotie normatīvo aktu projekti 2021. g.) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. Sabiedrības pārstāvji var līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedokļi par noteikumu projektu netika iesniegti. |
| 3. | Sabiedrības līdzdalības rezultāti | Sabiedrības grupu viedokļi par noteikumu projektu netika iesniegti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija (pilda atbildīgās iestādes funkcijas),Centrālā finanšu un līgumu aģentūra (pilda sadarbības iestādes funkcijas), Izglītības kvalitātes valsts dienests (finansējuma saņēmējs). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota jaunu institūciju izveide, esošo institūciju likvidācija vai reorganizācija. Noteikumu projekta izpilde tiks nodrošināta pieejamo cilvēkresursu ietvaros. |
| 3. | Cita informācija | Nav |

Izglītības un zinātnes ministre Ilga Šuplinska

Vīza:

valsts sekretārs Jānis Volberts

I. Indričāne, 67047873

[Inese.Indricane@izm.gov.lv](mailto:Inese.Indricane@izm.gov.lv)

1. Piemēram, Covid-19 infekcijas izplatības pārvaldības likums; Covid-19 infekcijas izplatības seku pārvarēšanas likums; Ministru kabineta 2020. gada 9. jūnija noteikumi Nr. 360 „Epidemioloģiskās drošības pasākumi Covid-19 infekcijas izplatības ierobežošanai”. [↑](#footnote-ref-1)
2. Informatīvais ziņojums „Par Darbības programmas ”Izaugsme un nodarbinātība” 8.3.3. specifiskā atbalsta mērķa “Attīstīt NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā”. [↑](#footnote-ref-2)